floriandebaene/EmDComF4DutchDraCor huggingface dataset:
Wel is dat te verdraeghen, ick geef u dusent slaeghen oft hout den snaterbeck, dan sulde proeven oft ick met u houd den geck Dus en compt hier gheen speck in ander nesten soecken, ick sou den roffiaen met lijf en siel vervloecken, Hoortick ligh in mijn doecken, en breckt niet mijne rust, die geren stapen sou, en heeft gheen kijvens lust, dat ghy mijn poort dan kust, ick salt affront onthouwen.
Nacht felle Griet gaet aen, met Hansken verckens stouwen, ghy moght u hoot nu crouwen gaet aen ghy vuyle Bruyt, ick segh doet op oft ick worp al de g'lasen uyt, dat al de steenen op u bedt noch sullen vlieghen, ghy sult ten lesten noch u selven maer bedrieghen.
Griet worpt de glasen uit.
Houd daer ghy menschen beul claeght nu u eyghen schaey.
Ick sien, 't is tijdt om eens dees vuyl stinckende vlaey, een cluppel op het lijf voor haere moeyt te sthencken, Hout daer noch eens ghy boef, dat sulde best ghedencken, Wacht, wacht soo ick u crijgh, ghy sijt een koude vrouw.
Claes uyt met eenen blooten deghen.
Griet gaet loopen.
Waer is dat boos serpent, waer is die vlugghe nou Ick salse wel soo rou het clappen gaen beletten Dat sy my noyt en fal soo langhen horens setten, het vercken is ontvlucht, ick volgh de hoer terstont, een boos en felle vrouw stinckt voor den man als stront.
Stijn, en Agneet haer meyt ust.
Agneet, agneet compt hier, ghy sult my eens gaen haelen, t'ghen ick u heb belast.
Te weten, stjn.
Te weten te weten, en hebt ghy u verstant oft sinnen niet meer vast, dat ghy niet op en past als ghy my roepen hoort.
Wel moet ick 't niet betaelen Ba jae ghy botte prij, ick sal u sonder faelen, ghelt gheven voor het ghen ick noodigh heb sottin, als ioffrouw gram is, dan en heeft sy hert noch sin Ghy sijt soo sot en mal dat ghy niet schijnt te dencken Als op de vrijerij, die nochtans soo doet krencken De vrije liberteyt, en brenght u in't verdriet Al swoert ghy noch soo seer ick en gheloof het niet, als ghy 't niet en ghelooft sal 't u te laet berouwen, als de meysens volghen den sin van hun louffrouwen, Soo moeten sy niet schouwen, het gheen sy selver wilt Hout u backes toe ghy mock eer ghy de kuer verbrilt Gaet strackx naer 't Cabiret by Aeltjen in't vet vercken bon bon la la.
Wilt op mijn reden mercken ghy clickspil als ghy bent, brenght den capuyn van't spit die ick haer heb betaelt En siet dat ghy daer naer in't Priesters kelder haelt Den pot met renschen wijn, met twee oft dry limoenen, bruytsuycker, wittebroot, een coppel jonghe hoenen, en draeght dat samen dan in't wachthuys by de vestcant Als ick noch heb gheseyt, agn.
Wat dunckt u van die dant Mijn meester worden soo twee horens strackx gheplant, Gaet aen en blijfter by tot dat ick daer sal comen En spoyt u eer het goedt van jemandt wort ontnomen Ick heb de rest by my, Compeerken sonder lorgh die comi daer oock haest by nu gaen ick by mijn man.
biunen.
Dat is de beste les die onse louffrouw can. gans dusent saker loot hoe sou mijn meester tieren dat hy dit maer en wist maer ick can met manieren wel veynsen en desen handel swijghen, om eenen nieuwen rock voor mijne moyt te crijghen die aen my is belooft, wat brillet my wie dat ons jouffrouws maeghdom rooft, als ick maer wel en vaer hoe dat bet nu al gaet t'sy recht oft crom men sieter niet meer naer.
Gedrukt by google.
Ios.
loes.
Leas.
111 Gemelijcken ioos en stijnijen met een huyck aen uyt.
Wel Stijntjen lief ghy sijt wel op ghetoot.
Wel waerom niet Compeer, want daer men is ghenoot En sonderlingh om van een kindt ghevaer te welen Dan moetmen gaen op 't best, oft ick werdt heel mispresen En 't is waer voor u oock schandt, 't is waer mijn soete vrouw ick sien ghy hebt verstandt, maer wacht u vanden dranck, want in het kinderbedde daer gaen de bekers uyt.
Maer man wat ghy al seght, ick wedde dat ghy niet en sult sien oft ick gedroncken had, loos.
Gy meught gelijck de rest nochtans genoech u nat, ick sorght niet dat ick my sal jevers in misdraeghen, de vroukens connen soo hun mans het best behaeghen, maer eene satte vrou is als een open deur ick bidde ioos swijght stil en sorght daer niet veur ick ben in u faveut heel daghen en heel nachten, k'en ben gheen meysken meer die jemant sal vercrachten door heeten minnen brandt, maer lief dat waer oock schandt, doch ick betrou u wel ghy doet ghenoech u dinghen.
En sorghe niet ick sal u een huysken fuycker bringhen, want kindeken sucker kackt en noch wat ander sp ghy sijt een drolligh dier maeckt sulcx de kinders wijs.... wel gaet dan, komt vroegh t'huys ick sal u haest verwachten.
Iae naer den middernachte want siet daer is veel volck.
Ick dat seer welheken 'k en mach van d'eerst nies sijn nu icl ghevaerken ben, 't is waer mijn lief ghepresen, comt als het u belieft, 'ksal wel te vreden wesen, hebt ghy de gist oock me?
Iac in mijn eemerken.
Poos.
Gaet dan in rust en vre.
Stijn binven.
De vroukons geren sijn al ivaor men drinckt het wijntien ghelijck mija cluchtich Stijntjen, t'is sulcken loddrich dier en daerom gheef ick haer oock somtijdts eens den swier die selden gaet te bier mach somwijl oock eens mallen besonder als sy niet en sou in schande vallen in 't heffen van een kindt datmen niet weygheren en kan, en oock in 't kinderbed en vintmen niemants man, soo heb ick niet te vreesen van haer lichtuterdicheyt, want sou het anders sijn haer naeckten swaricheyt doth ick betrouse wel, s' is seegh.
Baer eerlijck soet, een eerelijcke vrou gaet boven ghelt en goet, ick mach garn naer mijn rust, en laet het meysen waacken tot dat haer Ioffrou comt, gheen sorghelijcke saecken my steken in het hooft, soo segh u goeden nacht en met verduldigheyt ick naer mijn stijntien wacht.
Hans sonder sorgh met eenen swerten mantel en lijs lollepots sijn wijf wt.
Ick bid u comt haest t'huys, en laet my niet lanck wachten, Wel als ick heb ghedaen.
K'sal toeven tot den achten en seynden dan den knecht, Hans.
Het sal wel twelf sijn.
U craegh en staet niet recht, ick sal hem speten, wacht.
En sijt in gheene pijn ick sal my sien te spoeden.
Want ghy niet op en past ghy sult my doen verwoeden jae bersten sal van spijt, c.. Hans.
'k en weet niet waer toe dat ghy soo besorght sijt, als hot is mijnen tijt van comen, suldijt sien, het eynd van mijn afferen is het vonnis aen den schoutech te recommanderen om morghen avont sijn executie te doen tot last van die fielin Susan de coppellers, die my 60. guldens schuldich is gheen neghen stuyvers min ick gaen en salt wel maecken.
Iae comt ghy met u gat weer op de bier banck niet te raecken ghelijck ghy sijt ghewent, hy ontsteockt een an dief lanteren en gaet daer mede alsoo naer het wacht huys al waer by Stijntien siet staen.
Wel wie staet hier ontrent, en is dat Stijntien niet och jae sy ist, hoe vrindelijck sy my besiet, o 't is een aerdigh daeyken, die weet te soncken en te clappen ghelijck een papegaey ken, mijn liefste boter vlaeyken my docht wel dat ghy t'waert.
Stijn met de huyck uyt, stijn.
O ghy en lieven beck ghy maeckten my vervaert.
Hayt.
Is alles wel bestelt ghelijck 't was voorghenomen, styn.
Al over lanck, had ghy wat eerder hier ghecomen, wy hadden eer belooft.
Goet, mijn maertje is sintenel.
Mijn lief ick weet dat wel, soo dientse dan ghelost, o ghy smulleken, ghy Enghels backes en Venus dier.
K'tin.
Agucet waer staet het goet.
agneet.
Toustvrou sie daer al hier, moet ick noch langher wachten, smin.
Neen gaet ghy vry naer huys ick moet hier wat vernachten, blijft op tot dat ick coom itk bab alles bestelt, daer's gheen achterducht noch vrees voor die ons quelt, mijnen gemelijcken ioos die meynt dat ick ben naer het kinderbedt gheteden.
Iicu Hans.
Ghy fijt een valse mut in al u lijf en leden, wy sullen onsen tijdt hier in ghenucht besteden, seynt uwe maert naer huys.
Gaet wegh agneet en doet dat ick u heb belast.
Agneet binnen.
Onse vrijagie is aen haer bysijn vast, seght dat sy op u past, soo can ons niemandt stooren.
Ey lieve spreckt wat suet daer moght ons jemand' hooren.
Hebt ghy 't wel afghespiet?
Jae, waer voor sijt ghy bevreest?
mijn Meyssen heeft hier wel een uur alleen gheweest, ick bidde sit dan neer, wy sullen wat gaen bancken en spreecken eens daer naer van Venus minnerancken, wat valter lanck ghepraet, wie can't beletten, nu ons voorstel seker gaet, wat dunckt u Cameraet, en ist niet wel ghevonden hier achter aen de vest.
En compter noyt gheen ronde, wy mochten in het net daer door gheraecken lieff, soo t eens quam aen de Wet, ten is gheen cleyne saeck voor twee ghetroude lieden, ick bid en weet niet, want ons can gheen leet gheschieden, wat ghy my sult ghebieden doen ick naer uwen wil.
Dat mijne Lijs soo sprack wy hadden noyt gheschil, die ick heb wijs ghemaeckt dat ick jet had te segghen Aen onsen Schouteth om t' onnis ter executie te legghen Tot last van een Weerdin, en 't is al langh ghedaen, soo heb ick mijnen Haen met valsheyt oock bedroghen.
Den troost van eenen man dat is een vrouwen loghen.
Ghy sijt een viese prij.
Wat dunckt u van dees kruyck, ick legh den mantel neer.
En ick de sijen huyck... sa lustich eens ghesmult, dit comt werm vande spete O liefste melcktaert, wie sou hem niet vergheten Met soo een Schoon Vriendin, mijnen lieven troetelbeck, mijn liefste moertjen pruym.
Wat duvel worde geck, ick bidde wacht noch wat, wy moeten eerst wat schransen.
Ick ben van min versaeyt.
Ghy slecht de lichte Franseu Die willen altijdt dansen eer sy het spel noch sien.
Och lieve mocht ick eens, stijn.
Wel wat sal dit bedien, Ghy maeckt mijn boesem vet met allen dat plamotten.
't is droef dat sulcken vlees in d'aerd' sal moeten vrotten Als voorloop van Candy soo suet en lieffelijck Is sy in mijn ghesicht, 'k'en wensch gheen Coninckrijck voor Stijn.
stijn.
Voor sulcken lacker prij... k'en can niet langher dueren... ach mocht ick u met my in Venus hemel vueren, ick sou het avontueren, al quam ick nimmer weer, avous.
Godt seghent u.... nu is het mijnen keer..... dit smaeckt naer mijnen sin al oft waer limoenade Is het oock suet ghenoech.
Och jae ghelijck Succade, beter als Marbelade met suycker gheconfijt, ick sien dat g'uwen vrint op 't hoogsten gunstich sijt, en ist noch geenen tijdt om saem den brandt te bluisen, terwijl dat ondertussen het wijntjen soo wel smaeckt.
Ach Stijntjen mocht ick maer u hemmeken eens kussen, dat somtijdts maer u neers oft billekens en raeckt, wat sottebol is dit.
Hans 't is werck van charitaeten, een ander by sijn wijf te laeten.
Gherucht.
My dunckt ick hoor gherucht... wat droes mach dat toch sijn.
Wel droomde liefste kaer... 't is niet, weest in gheen pijn En schenckt my noch eens wijn... wie doet u doch verschricken.
Ey swijght, en hoorde niet.
Indien ton wort gherucht gemaeckt 't is het lanteren blicken.
Van Griet die daer in sit en dou, o neen ick hoort ghenoech.
het bomgat den handel aensiet.
Wel hoe wat is van dat, ick bid' u sijt gherust 't is eene muys oft rat, Die cnabbelt eenich aes, en wilt u niet beswaren, wat datter is oft niet, ick sal u wel bewaren.
My dunckt dat al mijn haren oprijsen soo ick beef.
Voorwaer 't is niet een sier, ghy sijt een bloode teef, ick bid noch eens en wilt u selven niet ververen, wat datter comt oft niet, niemant en can ons deren... de duvel hael hem die hier ons ghenuchten stoort, jan swijght en luystert toe eer dat den duvel hoort, Griet steekt haer hooft met haar, dat ghy soo vloecken derft..... ghenden hair uyt de ton en brult Ey my, ach help, help..... miet ijselijck ghetier.
Ey my, ick sal beswijcken.
Nu ben ick oock vervaert, och Godt wy sijn twee lijcken, Soo wy niet door en gaen, 't is tijdt dat ick nu vlucht.
Och lieven vriendt en laet m'alleen niet in ghesucht, ick sou door dit gherucht verliesen mijne sinnen.
Sy vluchten sonder jet van hun get mede te draghen.
Grie, zed by google Griet.
Griet uyt de ton.
Alsmen sulcken haenen uyt laet elck bewaer sijn Hinnen, ha ha daer staet sy wel en siet die vuyle Bruyt Die de neus in sulcken gat steckt kompter bescheten uyt, soo soumen den Schavuyt met sijne hoer verrassen Die meynden in het stil te saem met een te brassen, maer d'aenslach is mislukt, hoe kost ick 't beter passen, hoe seer ick was bedruckt nu moet ick noch eens lagghen Dat ick het Overspel belet heb tot mijn vreught, nu doen ick my eens deught met 't goet van sulcken boeven En vlugghen als het sijn... ick mach den wijn eens proeven Die wel ghesuyckert is....... o droes den bras is suet, Noch lackerder 'tghebraet, profijtigher den buet Van dese sijen Huyck, den Mantel, Silveren Beker, En Coperen eemerken, o droes, o droes 't is seker Dat ick gheluckich ben, ick wilt naer huys toe draeghen, wie had dit oyt ghedacht, al kreegh ick flus wat slaeghen, Noyt had ick al mijn daeghen gheluckigeren nacht, Hoe sal nu mijnen Claes staen sien, die niet en wacht sulck eenen fraeyen vondt.... claes, claes, sy comt voor haer Doet op en laet u Vrouw eens in.
hujs met al het goet.
Claes uyt de Venster.
Ick segh u gaet van hier, ghy schelmse sottin Eer ick u noch eens groet soo ick maer com beneden Och claes, ey claes comt af.
Ick verset eens u leden, soo ick beneden com, ghy hecx en duvels hair, Dat ghy eens wist waer, med' dat ick gheladen waer, het is voor t'minsten weert wel hondert vijftich gulden.
Twaer goet, want ick daer med betaelden al mijn schulden... waer hebt ghy dat verrast?
Op de Hobocksehey?
Daer 't hecxsenrot verkeert, by nachten in de wey of 't op het galghenvelt, dat sou ick geren weten.
Wel lompen botterick, het schijnt ghy sijt beseten Waer voor siet ghy my aen, k'en ben gheen Tooveres.
K'en weet niet, om dat ick dickwils voor het mes Moet staen met soo een wijf, k'en kan het niet gronderen.
Hoort, claes, wanneer ghy my hebt meynen at te smeren, ben.
Susan claes.
Ben ick u haest ontvlucht hier achter op de vest In't oude Magasijn, alwaer ick op het lest vond' eene poyer ton, waer in ick ben ghecropen En hiel my stil, tot dat daer jemandt ingheslopen Quam, als een Hoenderdieff, maer 'twas een lichte dant En Hansken SonderSorgh, dyen valsen lichten quant, Quam haer terstondt ghevolght, noyt vremder avonturen, als sy malkanderen begosten aen te rueren en spraecken vande min, soo rammellen ick wat, de vrou die wert verschrickt, en seyd' terstont wats dat, en begost seer te beven, maer Hansken wou in't eerst haer t'rammelen ontgheven oft had' een rat gheweest, toen stack ick uyt mijn hoot, en brulden als een stier, sy liepen half doodt, verbaest en heel benauwt, sonder jet med' te draeghen, dat my wel quam te pas, want ick nam sonder vraeghen, den heelen kiskas med', den Mantel en de huyck den Beker, en daer by oock dese Kruyck, om u eens te beschencken, soo mach Hans SonderSorgh sijn Overspel ghedencken, hy heeft daer wel gheweest den vuylen hoeren sot.
Swijght Griet eer dat wy saem gheraecken in het kot, ghy sijt my willecom, k'en gheef u noyt meer slaeghen, want ghy al dick wils gaet op sulcken jacht uyt jaeghen, het sal my wel behaeghen, ick houw u lief en weert.
Samen binnen, soo lanck tot dat den bras is wederom verteert.
Claes met den mantel aen wederom uyt.
Den mantel past aen 't lijf al had ick hem doen maecken, soo soumen sonder gelt aen eenen mantel raecken En mijn wijf aen een huyck, dit bekerken daer by Dat voeght noch alderbest, mijn Griet is al te bly Want dit is feker gheldt, die gaen ick soo vercoopen, En drincken dan twee stoopen want 't haest ghewonnen is... o draecken bloedt, wat pert is dat, het is ghewis dat wy by onsen buet, Susan de coppelers in hæer deur, noch al lanck sullen leven, comt eens uyt sout ghy een stoopken gheven, by jae al waerter seven, ick gheenen rekel ben, Wel hoe sijt ghy soo fraey, ick u niet meer en ken, Susan.
Susanneken 't is waer ick sou nu wel eens kerven, 't schijnt datghe Bruygom sijt oft jevers goet gaet erven, nu sulde wel eens derven aenlegghen ist niet waer, o jae mijn liefste kaer ick en pas niet een haer op die my soo benijen Comt binnen, ick sal u nu eens leeren vrijen En setten doen ter sijen al dat u leet mach doen, Wil ick eens tappen dan, claes.
K'gheef eerst u eenen soen Ghy soetste lief, ey laet u memmekens eens tassen Eerst eens ghedroncken baes, dan salt u beter passen Laet gaen ick sal terstont doen al dat ghy begheert, binnen.
Die sonder vrouw leeft is als een hondt sonder steert Susanneken my deert dat ghy soo hebt verloren U saecke teghen Hans, hy heeft van daegh ghesworen 't executeren voor u schult, 't is groot verdriet Dat u al over comt, Susan.
Ick en geef daerom niet Wat sal hy hebben, ick ben arm en cael van leden Niet cael maer vriendelijck, laet hem het geldt besteden Dan waer hy haest voldaen, Susan.
Ick trock hem t'leste haer Noch liever uyt den cop als dat den rekel maer sou raecken mijne handt die sulckx niet en is weerdich Wat seghde dan van my, Susan.
Voor u ben ick strackx veerdich Als het u maer en lust, claes.
Mijn lief ick ben terstont ghereet als 't u belieft, o ghyen suycker mondt Ick leef als ick u sien, ras wilt het my eens bringhen, ick doen u haest bescheet, en schoon voor alle dinghen den beker wert verteert hy heeft my niet ghecost ick creegh hem sonder gheldt, ick blijf noch werm genoeg met desen mantel, die is oock van eenen prijs, Ey maeckt my dan eens wijs wat ghy daer med wilt segghen Ick had een maendt van doen om u dat uyt te legghen, want 't is te vreesen pert, ghy hebt voor waer ghy hebt seer wel gheweest te mert, iae op een mert sonder ghelt al waer men gaet uyt vloyen, oft wel, ick seght plat uyt, uyt kerven en tarnoyen, het is wat nieuws Wel vintmen elders dan veel meer als hier gheriess, jae dat en wist ick niet, vraeght dat eens aen mijn Griet die wet dat al te crijghen, ghy sullet wel hooren schoon ick 't noch wat wil swijghen, mijn hert, mijn siel, mijn milt, en heel inghewant, ach als ick u besien verlies ick mijn verstant mijn smoddermuyltjen, mijn Engeltjen mijn schaepken.
En isser niet wat meer, en scheert ghy hier het aepken, Susan.
Och neen mijn cnolleken, en half ghebraeyen raepken, ick brenght u, claes.
lief, al brack den beker hier den hals, soo wil ick suypen, siet ten is niet vals, hy is schoon uyt ghedroncken, ey my ick word half buys dan noch eens gheschoncken maer houd uhanden t'huys.
O ghy moey, jent, dick, en vet, bol, blont, grijs, grouw en blouw, claes.
Meysken, ach mocht ick u een reysken wette wel, ghy sout my licht ghenesen, den Schouteth met 2.
Dienaers clopt aen de deur.
Och Godt wat sal dit wesen, eylaes ick word bestaen, van binnen.
Doet op en laet ons in, Susan.
Wie clopt daer, schout.
De justiti doet open oft ick doen de deur in stucken slaen. schouth.
Ey my wat hier ghedaen ick word gheheel bedruckt den aenslach is Claes.
Bedorven en al te seer missuckt, en ick staen als verstorven en beef ghelijck een riet, wat sullen wy gaen Susan.
maecken.
Och soo ick wordt betrapt sal ick in 't cot gheraecken, waer blijf ick och Claes.
Susan waer blijf ick nu, want ghy my niet en borght, soo ben ick voor mijn lijf en al mijn goet besorght, och seght my eens Susan, waer sal ick best bewaert sijn, men mach voor sulcken volck voor seker wel vervaert sijn, nu ick hier in 't bordeel heb teghen de maen ghepist, ras Claes niet langh voorsient, ras cruypt in dese kist, daer niemandt Susan.
Op en gist wanneer s'in slot sal wesen, claes.
Och wel Susanneken, ick ben in duysent vreesen, en my schier heel beschijt.
Schouth.
Doet op oft ick weet, raet ghy vigghen als ghy sijt, susau comt veur.
Mijn Heer, hoe, sijde ghy 't wat is van u believen can ick u jevers in naer uwen wensch gherieven ick staen tot uwen dienst, schout.
Wat volck is hier in huys.
Och niemandt niet, ick wacht al naer de winst, maer daer is niet t'ontfanghen, men sou al lanck verlanghen om u hier eens te sien, belieft u wijn oft bier, schout.
Dat en moet niet geschien, maer laet aen dese lien u huys eens visiteren, Susan.
Och wel mijn Heer seer geren.... comt vrinden volght my naer binnen.
Wat zed by google?... Schouth.
Wat dunckt u van die kaer, 't is als een duvels haer vol argheyt en valsheyt, sy weet seer luttel wat een pack op haeren hals leyt.
Dienaers Wederom uyt met een deel goet.
Mijn Heer hier is het al dat jet van weerden is, Susan.
Mijn Heer wel wat is dit, 'k word' vol onsteltenis, wat ist dat ghy my hier soo qualijck comt tracteren?
Dien wy comen uyt den naem van Hans u executeren, van Hansken sonder sorgh hebt ghy my wel verstaen, Susan.
Wel wat is dit gheseyt, wat schand' doet hy my aen, schout.
Ras draeght het naer de mert, ick sal hier blijven staen tot datghe comt weerom De Dienaers draeghen het goedt wech.
Ick loop recht naer sijn huys, en sal hem uyt gaen maecken als eenen bedelaer, en legh sijn ooghen op sijn kaecken die rechte platluys, roffiaan en vuylen hoerenvocht, wie had sijn leven van sulck eenen schelm ghedocht dat hy my dat sou doen, dien platluys, ondercruyper, dien uylenbeck, en rechten weef uytsuyper, ick segh noch eens mijn Heer 't is eenen eeren dief.
U selven niet ontstelt maer houd u stil mijn lief, Susan.
Ist daer med dan ghenoech, Schont.
Ghy moet u schult betaelen.
Dienaers uyt.
Mijn Heer het goedt is t'huys, isser noch jet te haelen, schout.
'k ben vinde niet een sier dat jet van weerden is.
Ick sal noch sterven van de swaer onsteltenis, die ick aen 't hert ghevoel van binnen en van buyten, schout.
Dat is verloren clap, ras wilt dees kist ontsluyten Om eens te sien wat goet daer in verborghen leyt.
Hoe, sal my noch al meer verdriet en swaricheydt te voren comen, dat ghy my wilt ruineren, 2.
Dat is de mode van jemandt t'executeren dus u niet en ontstelt Schouth.
Allen dit dom ghesegh en is maer tijdt verlies, draeght dese kist oock wegh, ick salse door den smit wel haest doen open slaeghen dus maeckt u reden cort, en wiltse terstont draeghen by d'ander goet Susan.
Wat plaghen my waeyen over t'hoot, soo ick by Hans maer coom, ick vechtmer teghen doodt.
Eenen belleman roept den coopdagh uyt.
Belleman Al die soeckt sijn gherief van huyscieraet te coopen Comt teghen halver elf vry naer de mert gheloopen Al die soeckt Steven.
Ha ns.
Al waer men sal veel goet van coper, ten, en hout, by executie vercoopen door den Schouth Tot laste van Susan de Coppelers, dus vrinden Al die soeckt goeden coop te coopen laet hem vinden.
Dienaers draeghen de kist ende ander goet op de mert al waer het volck vorgædert.
Steven, een VVeerdin, loos, stijn en diel uyt.
't is altijdt jemandts dagh, de wereldt schijnt te wesen Vol arme weduwen en droef verlaten weesen, Die uytghesopen sijn, een jeghelijck is arm, den rijcken houd' hem stil, gherust en slaept heel warm Die niemants noot en helpt.
Den armen mensch moet wijcken En laeten t altemael voor d'intrest van den rijcken, die op sijn schouwers sit, Stijn.
Het gaet soo hedendaeghs, doch ick beclaegh, Susan.
Iae sy stont flus al slaeghs, ick meynden dat sy Hans sou hebben t'hooft ghebroken, soo qualijck heeft sy hem uyt boosheyt toe ghesproken.
't is een stout harrenas, die staen sou voor een man, ick heb het aenghesien.
Wat is s'hem schuldich dan.
G'heen sestich gulden soo ick heb verstaen van d'arme sloore, daer voor is sy ghepant.
't is schant als datmen 't hoore, die heeft cleyne eer van sulcken botticheydt.
Die niet betaelen can, comt licht in swaericheydt.... Hans en iijs uit.
Daer comt hy aenghegaen, swijght eer hy comt te weten Dat ick daer van jet segh, ick sou licht slaeghen eten Want hy mijn meester is... Hans.
Is dit den heelen bras Dat ghy ghevonden hebt?
Mijn Heer daer niet en was, en costen wy niet meer tot u profijt hier bringhen.
Ick en sien gheen pont vlaems ghemaeckt van al dit dinghen, wy comen nimmer toe.
Wat is in dese kist?
En siede daer niet naer.
De kist ghessoten is, maer sy is machtich swaer oftse vol Coper waer oft Ten, men costen die niet draghen.
Hebt ghy den sleutel niet.
Doetse open slaghen.
Griet met de hujck en den eemer uyt.
Wel, wat is hier te doen, is desen bras te coop, Griet.
Iae soo den Schouteth comt, Griet.
Soo leef ick noch op hoop stijn.
Om wat profijt te doen, diel.
Daer is den Schouteth siet.
Den Schouteth ut.
Mijn Heer is dit den al, en isser anders niet?
Al datse vonden hebben mijn dienaers med' ghenomen Wat can ick meerder doen, Hans.
Als ick maer toe can comen, 'k waer wel te vreden, alsmen achter 't net niet vist, dan set ick 't vercken vast, maer wat is inde kist?
Daer uyt sal ons mijn Heer misschien connen betaelen.
'k en weet dat niet,... gaet ras wilt hier den smidt eens haelen Den Dienaer haelt den Smidt.
Dat hy die open doet.
Susan uyt.
Sy weeght als loot, soo swaer, Hans.
Dat weet ick wel ghy sloef, ghy rekel, coppelaer, Susan.
Dat worde haest ghewaer, en doetse maer eens open.